**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### **Հայտարարության սույն տեքստը հաստատված է գնահատող հանձնաժողովի**

### **2026 թվականի փետրվարի 09-ի թիվ 2 որոշմամբ և հրապարակվում է**

### **<<Գնումների մասին>> ՀՀ օրենքի 29-րդ հոդվածի համաձայն**

### **Ընթացակարգի ծածկագիրը N ՀՀ-ԼՄՍՀ-ԳՀԱՇՁԲ-26/01**

«Հայաստանի Հանրապետության Լոռու մարզի Ստեփանավանի համայնքապետարանի աշխատակազմ» համայնքային կառավարչական հիմնարկի կարիքների համար արևային ֆոտովոլտային համակարգի ձեռքբերման և տեղադրման աշխատանքների ձեռքբերման նպատակով կազմակերպված ՀՀ-ԼՄՍՀ-ԳՀԱՇՁԲ-26/01 ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ 2026թ.-ի փետրվարի 06-ին ստացված հարցադրումը և դրա վերաբերյալ 2026թ.-ի փետրվարի 09-ին տրամադրված պարզաբանումը`

**Հարցում 1**

Հրավերի օրինակելի ձևի մեջ ներկայացվում են պարտադիր լրացման համար 1, 1․1 և 2 հավելվածները։ Ինչպես կարգն է, նշել եք մրցույթի գնահատման ձևը՝ ամենացածր գին։ Արդյոք նպատակահարմար է արմեպս համակարգում կցել թվով 10 պահանջներին վերաբերող մեծ փաթեթ, մանավանդ, որ դրանք որակավորմանն են վերաբերում և պետական մրցույթների դեպքում պահանջվում են միայն պայմանագրի ստորագրման փուլում։

**Պարզաբանում 1**

Հավելված 1ում պահանջվող 10 փաստաթղթերը պարտադիր են, քանի որ դրանք հաստատում են մատակարարվող ապրանքների և ծառայությունների որակը, համաձայն պահանջվող տեխնիկական բնութագրերի։  Պահանջվող 10 փաստաթղթերից որևէ մեկի բացակայությունը կամ ոչ լիարժեք ներկայացումը պետք է դիտարկվի որպես մրցույթի պահանջներին չբավարարող։ Մասնավորապես կետ 1ի համարպետք է ներկայացվի ՖՎ մոդուլի տեխնիկական բնութագիրը և պահանջվող 3 վկայագրերը/սերտիֆիկատները, կետ 2ի համար՝ Ինվերտորների տեխնիկական բնութագիրը  և պահանջվող 2 վկայագրերը/սերտիֆիկատները, կետ 3ի համար՝ Հաստատուն հոսանքի էլեկտրական լարերի տեխնիկական բնութագիրը և պահանջվող վկայագիրը/սերտիֆիկատը:

**Հարցում 2**

Նշված է ներկայացնել 2 լիցենզիա, էներգետիկ շինարարական և նախագծողի, արդյո՞ք վրիպակ է, քանի որ աշխատանքնային նախագիծ անելու պահանջ հրավերում չկա, նախագիծը փորձաքննություն անելու պահանջ ևս, չեք նախատեսել ունենալ տեխ․ հսկող և հեղինակային հսկող։ Խնդրում ենք մեկնաբանել։

**Պարզաբանում 2**

Հավելված 1-ում (Ներկայացվող փաստաթղթերի  ցանկ) պահանջվող փաստաթղթերի 4, 5, 6-րդ կետերը աշխատանքային նախագիծ/էսքիզներ են, որոնց հիման վրա իրականացվելու է աշխատանքի հսկողությունը, ավարտից հետո՝ հանձնում ընդունումը, և որոնք աշխատանքի ավարտից հետո տրամադրվելու են օբյեկտին, որտեղ տեղադրվելու է ՖՎ կայանը։

Պահանջվող 2 լիցենզիաների առկայությունը պարտադիր է, որոնք հավաստում են, որ.

1. մատակարարող ընկերությունը և տեղադրման աշխատանքներ իրականացնող անձնակազմը փորձառու է,
2. ընկերությունը պետք է իրականացնի և տրամադրի տեղաբաշխման, մոնտաժային հավաքակցվածքի, ամրացման հանգույցների, էլեկտրական միացման սխեմաների դիզայն, իրականացնի սիմուլացիա և տրամադրի դրա հաշվետվությունը։

**Հարցում 3**

Տեխնիկական բնութագրում նշել եք արտադրողների պարտադիր ցանկ։ Արդյոք ինիկատի եք ունեցել, որ ՀՀ Գնումների մասին օրենքին համապատասխան համարժեքությունը ևս ընդունելի է, քանի որ այլապես խախտվում են մասնակիցների իրավունքները ներկայացնելու համարժեք կամ ավելի լավ տեխնիկական տվյալներով վահանակներ, սակայն ոչ ձեր ներկայացրած ցանկից։

**Պարզաբանում 3**

ՀՀ Գնումների մասին օրենքին համապատասխան համարժեքությունը ևս ընդունելի է։

Սույն հայտարարության հետ կապված լրացուցիչ տեղեկություններ ստանալու համար կարող եք դիմել **`** ՀՀ-ԼՄՍՀ-ԳՀԱՇՁԲ-26/01ծածկագրով գնման ընթացակարգի գնահատող հանձնաժողովի քարտուղար՝ Օֆելյա Մանվելյանին:

Հեռախոս` 043-88-72-61

Էլ.փոստ` stepanavan.gnumner2023@mail.ru

ՀՀ-ԼՄՍՀ-ԳՀԱՇՁԲ-26/01ծածկագրով գնման ընթացակարգի գնահատող հանձնաժողով